07-08-2008, 02:14 AM #1
Haatspraak teen Afrikaners word nou te gevaarlik
JustinToerien_ShootTheCops_RadioBroadcastOop brief aan Beeld - 4 julie 2008 - Beeld skryf vandag dat die Afrikaner student Justin Toerien (foto regs) onmiddellik deur sy eie bestuur en die Vryheid van Spraakinstituut oor die vingers geraps en twee weke lank geskors is - volkome korrek natuurlik -- oor sy gewraakte uitsprake op 26 junie, 'om die polisie te gaan skiet op die M1'.
Hulle het nie gewag vir klagtes van luisteraars nie - hulle het onmiddellik opgetree.
PhatJoe_Khaya_FM Toerien het dit 'n aantal keer gesê tydens 'n radiouitsaaisessie van sy universiteit.
Wat my egter die meeste pla oor hierdie storie is dat die Vryheid van Spraak instituut baie vinnig sy verguising oor hierdie uitspraak deur 'n Afrikaner student in die nuusmedia geplaas het, maar egter nog steeds geen publieke woord gesê het oor die baie doelbewuste haatspraak en aanhitsings tot geweld deur Phat Joe, links, van die (openbare) radiostasie Khaya-FM nie. En ook niks oor die haatspraak-video van Zubz, 'Get Out', wat nog oor die hele SA gekoop kan word...
Phat Joe: "We can arrange to kill whites...'
Phat Joe vertel daagliks hierdie sgn. 'begrafenisgrap' van hom: 'we can arrange to kill whites'. Niemand het hom ooit geskors nie, en sy eie bestuurders sê dis net 'n grap, dis nie haatspraak of aanhitsing tot geweld nie. Joe self beweer dis 'n 'grap' en dan is dit in orde, neem ek aan, om sulke aanhitsende taal om blankes te vermoor, oor die regerings-radiostasies uit te saai? Hoekom word daar nie teen Phat Joe opgetree nie? Behoort hy nie ook geskors te word nie?
Daar is glo wel amptelik klagtes gelê by die Menseregtekommissie maar daardie man se dreigende taal kan glo nog steeds daagliks op die radiostasie Khaya-FM gehoor word.
En dit is dus bowendien 'n radiostasie wat as spesifieke doelgroep jeugdige swartes het en al hul advertensies op daardie doelgroep rig.
Het hulle dan verder geen verantwoordelikheid teenoor die volledige SA gemeenskap om hul luisteraars nie met haatspraak teen een spesifieke minderheidsgroep op te sweep nie? Die radiostasiebestuur sê hy het nog nooit klagtes ontvang nie. Duidelik dink hy dus nie dis haatspraak nie. Hy dink dis normaal om sulke dinge te sê. Dit is eintlik 'n indikasie van hoe ver dinge al misgegaan het in Suid-Afrika.http://www.news24.com/Rapport/Nuus/0...344581,00.html
RAPPER ZUBZ - 'GET-OUT' HATESPEECH VIDEO CALLS FOR KILLING WHITES '
Dan is daar ook nog die SAUK se uitsaai van die 'Get-Out' haatspraak-video van die 'rapper' Zubz, wat gelukkig nou wel onlangs deur die Menseregtekommissie as haatspraak bestempel is -- maar alleen na 'n amptelike klag van die Vryheidsfront. Selfs die SAUK se eie bestuurders het 'nooit gedink dis haatspraak nie'. Nogmaals, vir hulle is dit dus normaal om op te roep tot die moorde op blankes met masjiengewere.
Daardie DVD kan bowendien nog steeds orals in SA gekoop word:
As gepensioeerde SA-joernalis wat nou al 'n aantal jare die SA situasie vanaf die buiteland monitor, teken ek self ook toenemende insidente aan waarin haatspraak al hoe meer gebruik word teen 'blankes' maar veral teen Afrikaanstaliges - selfs deur ander blankes.
'n Man in Bergvliet, Kaapstad, Richard Catto, het sulke aaklige opswepende taal op sy webwerf CapeTownNews teen Afrikaners gebruik, dat ek uiteindelik self vanuit Nederland 'n amptelike klag by die Menseregtekommissie gelê het. Hy het dus die gewraakte 'blog' van die internet afgehaal, maar nogmaals, dis weer 'n indikasie van die groeiende atmosfeer waarin mense dink dis volkome normaal om sulke taal teen Afrikaners uit te slaan.
Die regter wat Boere haat:
En die soort walglike taal kom ook dikwels van sgn. 'verantwoordelike regerings-leiers' - of selfs 'n dronk hooggeregshofregter: mense wat dus soveel haat teenoor Afrikaners openbaar -- maar intussen nog steeds sit en besluit of Afrikaners 'skuldig of onskuldig' sou wees in sy eie hof.
Moet daar terloops nie gekyk word na daardie spesifieke regter se hofuitsprake teen Afrikaners in sy hof in die verlede nie? Hoeveel was hy in sy uitsprake beïnvloed deur sy persoonlike haat teenoor 'Boere'?
WinkieDirekoDeathThreat_Parliament En selfs word dreigemente geuit met gebaretaal deur regeringsleiers soos hier links op die fotoreeks gesien kan word vanuit die parlement -- so is 'n Afrikaner-parlementslid van die Demokratiese Party byv. bedreig deur ANC-minister Winkie Direko met hierdie nare 'keel-afsny' gebaar met haar hand tydens 'n parlementsdebat. Sien
Gelukkig was daardie doodsdreigement toevallig op die parlementskamera geregistreer anders sou die buitewêreld nooit eers geweet het daarvan nie...
Thabo Mbeki bly doodstil...
Maar dit is vir my veral 'n kommerwekkende tendens dat pres. Thabo Mbeki haar nooit in die openbaar oor die vingers getik het hieroor nie. Hy het nooit opgestaan in 'n openbare toespraak oor TV en die radio en geroep 'genoeg is genoeg' nie, en dat die haatspraak teen Afrikaners en die opswepende taal nou 'n end moet kry, dat hy dit nie langer tolereer nie.
Is dit nie sy verantwoordelikheid om sy eie ministers maar ook sy eie kiesers op die matjie te roep en verder ook nog te sorg dat die hele wêreld weet dat hy absoluut gekant is teen die golf van haat wat nog steeds besig is om te groei teen Afrikaners nie?
Dit is juis sulke haatspraak -- oor publieke radiostasies, in TV programme en deur gemeenskapsleiers tydens optogte ens. -- wat die groeiende haatatmosfeer skep vir uit-en-uit volkemoord: volgens een van die wêreld se mees vooraanstaande kenners van volkemoorde, die advokaat Dr Gregory Stanton van die organisasie 'Genocide Watch'.
* Dr Stanton was 'n jong advokaat in die Amerikaanse ministerie van openbare sake wat die Pol-Pot volkemoord in Kambodja gaan ondersoek het, en hy het dus baie grondige navorsing gedoen oor hoe sulke volkemoorde voorkom sou kan word - en wat hy doen is om sulke haatspraak te monitor, nie net deur regeringsleiers nie, maar ook deur 'die gewone man in die straat'. Hoe meer insidente van haatspraak en ophitsing van geweld, hoe vinniger volg dan 'n volkemoord. Sy waarskuwings - gebaseer op openbare haatspraak-insidente -- was baie belangrik om byv. 'n nog ergere volkemoord in Bosnië ens. te voorkom. Hy en sy organisasie monitor dus openbare haatspraak wêreldwyd.
En juis hy waarsku nou al 'n aantal jare dat veral die Afrikaners ('Boere' soos hy dus skryf) aan buitengewoon baie openbare haatspraak en ook haat-aksies (wetgewing wat byv. Afrikaners alle oorlewingskanse ontsê) van SA regeringsleiers en gemeenskapsleiers blootgestel word -- en dat die plaasmoorde daardeur veroorsaak word. En die waarskuwing was al in 2002 gerig - dinge het nou dus al baie, baie erger geword.
DR STANTON SE WAARSKUWING VAN 'N KOMENDE BOER-GENOCIDE:
YouTube - WHITE MASSACRE IN SA - TV SHOW
Sien OOK my eie, nog steeds groeiende lys van haatspraak in SA:
Hierdie SA gemeenskapsleiers en radiostasie-persoonlikhede wat geassosieer is met die ANC-regering, en wat aanhoudend sulke taal uitslaan hierdie afgelope aantal jare, en daarna dan maar net sê dit 'was nie so bedoel nie', of dit was 'n grap' is dus besig met die konstante opsweep van hul kiesers se emosies.
* En veral nou dat miljoene arm mense nie meer kan bekostig om daagliks 'n maaltyd te koop nie, neem hierdie haatspraak nou werklik baie toe. Hulle soek 'n sondebok vir hul ellendes!
En dan het SA ook nog 'n regeringsleier wat nog nooit een woord in die openbaar sê om sy eie kiesers van hierdie haatspraak te weerhou nie. Indien Mbeki al ooit iets gesê het op enige openbare platform teen die konstante en nog steeds groeiende stroom van haatspraak teen Afrikaners, het hy werklik baie vinnig gepraat want ek het dit nog nie gehoor nie.
07-08-2008, 03:00 AM #2
Ek sien Richard Catto is ook besig om te vra dat alle Boere en Afrikaners uitgemoor moet word.
07-08-2008, 03:11 AM #3
Die HRC soek hom,maar hy het verdwyn .
Page generated in 0.65929 seconds with 13 queries